Abavnieki
Abavnieki (agrāk arī Jaunsāti) ir ciems Tukuma novada Jaunsātu pagastā, pagasta centrs. Izvietojies pagasta ziemeļdaļā Abavas kraisajā krastā 16 km no novada centra Tukuma un 78 km no Rīgas. Apdzīvotā vieta izveidojusies padomju gados pie bijušās Jaunsātu mācītājmuižas kā ciema padomes (no 1981. gada) un kolhoza «Draudzība» ciemats. Abavniekos atrodas Pūres un Jaunsātu pagastu pārvaldes pakalpojumu centrs, tautas nams, bibliotēka, Jaunsātu pasta nodaļa, feldšeru punkts, aptieka, veikals.